**愛蓮說 周敦頤**

水陸草木之花，可愛者甚蕃；晉陶淵明獨愛菊。

(可愛：古義為詞組，指「值得喜歡」；今義多為形容詞，指「討人喜愛」) (古今異義) (蕃：通「繁」，多) (通假)

自李唐來，世人甚愛牡丹。予獨愛蓮之出淤泥而不染，

濯清漣而不妖；中通外直，不蔓不枝；香遠益清，亭亭淨植，

(蔓：以蔓條般的姿態生長，名詞作動詞) (詞類活用)

(枝：長出樹枝，名詞作動詞) (詞類活用)

可遠觀而不可褻玩焉。

　　予謂：菊，花之隱逸者也；牡丹，花之富貴者也；

 　　　　 (判斷句) (判斷句)

蓮，花之君子者也。噫！菊之愛，陶後鮮有聞；

 (判斷句) (鮮：音「蘚」，少) (一字多音、一詞多義)

蓮之愛，同予者何人？牡丹之愛，宜乎眾矣。

　　　(疑問句)

　　　(愛菊 / 愛蓮 / 何人同予 / 愛牡丹) (倒裝句)